Sag C-58/14

Hauptzollamt Hannover

mod

Amazon EU Sàrl

(anmodning om præjudiciel afgørelse indgivet af Bundesfinanzhof)

»Præjudiciel forelæggelse — forordning (EØF) nr. 2658/87 — toldunion og fælles toldtarif — kombineret nomenklatur — [under]position 8543 70 — elektriske maskiner og apparater med selvstændig funktion, ikke andetsteds tariferet i kapitel 85 i den kombinerede nomenklatur — underposition 8543 70 10 og 8543 70 90 — e-bogslæsere med oversættelses- og ordbogsfunktion«

Sammendrag – Domstolens dom (Syvende Afdeling) af 11. juni 2015

Toldunion — den fælles toldtarif — toldpositioner — e-bogslæsere med oversættelses- og ordbogsfunktion — tarifering i underposition 8543 70 90 i den kombinerede nomenklatur

(Rådets forordning nr. 2658/87, bilag I)

Den kombinerede nomenklatur, der findes i bilag I til forordning nr. 2658/87 om told- og statistiknomenklaturen og den fælles toldtarif, som ændret ved forordning nr. 861/2010, skal fortolkes således, at en e-bogslæser til elektroniske bøger med oversættelses- og ordbogsfunktion skal tariferes i underposition 8543 70 90 som et andet elektrisk apparat og ikke i underposition 8543 70 10 som elektrisk maskine med oversættelses- og ordbogsfunktion, når disse funktioner ikke er e-bogslæserens hovedfunktion, hvilket det tilkommer den nationale ret at efterprøve.

I den kombinerede nomenklatur findes der ikke en underposition, hvis ordlyd udtrykkeligt henviser til et elektrisk apparat, som har en læsefunktion som hovedfunktion. Imidlertid kan det af den omstændighed, at der ikke findes en underposition i den kombinerede nomenklatur, der nøjagtigt svarer til et apparats hovedfunktion, ikke udledes, at dette apparat skal tariferes i en specifik underposition på grundlag af en af apparatets tillægsfunktioner. Ved tarifering af en vare skal således dens hovedfunktion og ikke dens tillægsfunktioner tages i betragtning, og det gælder også i tilfælde, hvor der ikke findes en underposition i den kombinerede nomenklatur, der specifikt svarer til denne hovedfunktion. I mangel af en underposition i den kombinerede nomenklatur, der svarer til en vares hovedfunktion, bør denne vare derfor tariferes i en opsamlingsunderposition i nomenklaturen.

(jf. præmis 16, 21-23 og 25-27 samt domskonkl.)

Sag C-58/14

Hauptzollamt Hannover

mod

Amazon EU Sàrl

(anmodning om præjudiciel afgørelse indgivet af Bundesfinanzhof)

»Præjudiciel forelæggelse — forordning (EØF) nr. 2658/87 — toldunion og fælles toldtarif — kombineret nomenklatur — [under]position 8543 70 — elektriske maskiner og apparater med selvstændig funktion, ikke andetsteds tariferet i kapitel 85 i den kombinerede nomenklatur — underposition 8543 70 10 og 8543 70 90 — e-bogslæsere med oversættelses- og ordbogsfunktion«

Sammendrag – Domstolens dom (Syvende Afdeling) af 11. juni 2015

Toldunion – den fælles toldtarif – toldpositioner – e-bogslæsere med oversættelses- og ordbogsfunktion – tarifering i underposition 8543 70 90 i den kombinerede nomenklatur

(Rådets forordning nr. 2658/87, bilag I)

Den kombinerede nomenklatur, der findes i bilag I til forordning nr. 2658/87 om told- og statistiknomenklaturen og den fælles toldtarif, som ændret ved forordning nr. 861/2010, skal fortolkes således, at en e-bogslæser til elektroniske bøger med oversættelses- og ordbogsfunktion skal tariferes i underposition 8543 70 90 som et andet elektrisk apparat og ikke i underposition 8543 70 10 som elektrisk maskine med oversættelses- og ordbogsfunktion, når disse funktioner ikke er e-bogslæserens hovedfunktion, hvilket det tilkommer den nationale ret at efterprøve.

I den kombinerede nomenklatur findes der ikke en underposition, hvis ordlyd udtrykkeligt henviser til et elektrisk apparat, som har en læsefunktion som hovedfunktion. Imidlertid kan det af den omstændighed, at der ikke findes en underposition i den kombinerede nomenklatur, der nøjagtigt svarer til et apparats hovedfunktion, ikke udledes, at dette apparat skal tariferes i en specifik underposition på grundlag af en af apparatets tillægsfunktioner. Ved tarifering af en vare skal således dens hovedfunktion og ikke dens tillægsfunktioner tages i betragtning, og det gælder også i tilfælde, hvor der ikke findes en underposition i den kombinerede nomenklatur, der specifikt svarer til denne hovedfunktion. I mangel af en underposition i den kombinerede nomenklatur, der svarer til en vares hovedfunktion, bør denne vare derfor tariferes i en opsamlingsunderposition i nomenklaturen.

(jf. præmis 16, 21-23 og 25-27 samt domskonkl.)